 Wasiirka Diinta iyo Awqaafta Jamhuuriyadda Somaliland, Sheekh Khaliil Cabdilaahi Axmed oo hadal kooban kulanka ka jeediyey, ayaa sharraxaad ka bixiyey ujeeddada kulankan, waxaana isaga oo arrimahaas ka hadlaya uu yidhi, Mudane Madaxweyne kulankani waxa uu wax weyn ka tari doonaa wada-tashiga iyo isbarashada culimada iyo hoggaanka dalkan iyo sidii looga wada-shaqayn lahaa, korna loogu qaadi lahaa wacyiga ummadda ee ku aaddan dhinacyada Diinta iyo arrimaha bulshada, iyada oo ay wasaaradda Diintu leedahay kaalinta nidaaminta qaabka loo horumarinayo diinta, haddii ay barashadeeda tahay iyo ilaalinta anshaxa bulshada. 